തമിഴ്നാട്ടില് ലോക്ഡൗണ് സെപ്റ്റംബര് ആറുവരെ നീട്ടി തമിഴ്നാട്തമിഴ്നാട്ടില് ലോക്ഡൗണ് സെപ്റ്റംബര് ആറുവരെ നീട്ടി. സെപ്റ്റംബര് ഒന്നു മുതല് സ്കൂളുകളും കോളജുകളും തുറക്കാന് തമിഴ്നാട് സര്ക്കാര് നേരത്തെ തീരുമാനിച്ചിരുന്നു. ഒന്നു മുതല് എട്ടു വരെയുള്ള ക്ലാസുകള് തുടങ്ങുന്നതിനെ സംബന്ധിച്ച് സെപ്റ്റംബര് 15ന് ശേഷം തീരുമാനിക്കും. ഇതുസംബന്ധിച്ച മാര്ഗനിര്ദേശം കഴിഞ്ഞ ദിവസം പുറത്തിറക്കിയിരുന്നു. ഈ മാസം ആറിനാണ് 23 വരെ ലോക്ഡൗണ് നീട്ടി തമിഴ്നാട് സര്ക്കാര് ഉത്തരവ് പ്രഖ്യാപിച്ചത്. ഈ കാലയളവ് കഴിയാനിരിക്കെയാണ് കൂടുതല് ഇളവുകള് നല്കി ലോക്ഡൗണ് നീട്ടാണ് മുഖ്യമന്ത്രി എം.കെ സ്റ്റാലിന്റെ അദ്ധ്യക്ഷതയില് ചേര്ന്ന യോഗം തീരുമാനിച്ചത്. തിയേറ്ററുകളില് 50 ശതമാനം ആളുകള്ക്ക് പ്രവേശനാനുമതി അനുവദിച്ചുകൊണ്ടും തീരുമാനമായി. തിയേറ്ററിലെ എല്ലാ ജീവനക്കാരും വാക്സിന് സ്വീകരിച്ചിരിക്കണമെന്നും ഉത്തരവുണ്ട്. ബാറുകള് തുറക്കാനും ബീച്ചുകളില് സന്ദര്ശകരെ അനുവദിക്കാനും തീരുമാനിച്ചിട്ടുണ്ട്.